SA-krieketspeler speel in Adam Sandler-fliek | Maroela Media
Dale Steyn en Adam Sandler
Steyn het onlangs 'n ruk lank in Los Angeles, Amerika, spandeer om die tonele te verfilm, berig cricket365.com. Steyn sal homself in die rolprent, Family Moon, speel en basketballegende Shaquille O'Neil vertolk ook 'n klein rolletjie.
Steyn speel glo 'n Suid-Afrikaanse krieketspeler wat Sandler se karakter se seun in die rolprent moet bystaan. "Dit was alles wonderlik," het Steyn op Sport24 gesê. "Adam is wonderlik. Hy het my tuis laat voel." Volgens Steyn is die span by Warner Brothers en Happy Madison Productions baie vriendelik en professioneel. "Dit was ook wonderlik om mense soos Drew Barrymore en Shaq O'Neil te ontmoet. Shaq is baie groot. Ek pas hom net tot by sy skouer."
Steyn kon glo die projek aanpak terwyl hy 'n besering gehad het en nie aan die kriekettoer na Sri Lanka kon deelneem nie. Hy sal in Oktober weer by die span aansluit wanneer hulle teen Pakistan in die Verenigde Arabiese Emirate te staan kom.
Sandler het al 'n paar sportverwante rolprente gemaak, onder andere die golf-rolprent Happy Gilmore. Hy het ook in 2005 in The Longest Yard verskyn, 'n rolprent oor gevangenes wat Amerikaanse voetbal speel.
"Inisiasieskool is volksmoord," sê leier
En daar maak ons flieks i.p.v. om die sukkelende krieketspan in Sri Lanka te gaan help. Hoop nie die fliek gaan sy besering vererger nie